ເປມ ຕິນນະສູລານົນ

ພົນເອກ ເປມ ຕິນນະສູລານົນ (ໄທ: เปรม ติณสูลานนท์; 26 ສິງຫາ ຄ.ສ. 1920 – 26 ພຶດສະພາ ຄ.ສ. 2019) ແມ່ນນາຍທະຫານແລະນັກການເມືອງຊາວໄທ ເລີ່ມດຳລົງຕຳແໜ່ງຜູ້ບັນຊາການທະຫານບົກ ກ່ອນໄດ້ເປັນລັດຖະມົນຕີວ່າການກະຊວງກະລາໂໝ ແລະນາຍົກລັດຖະມົນຕີໄທຄົນທີ 16 (ຕັ້ງແຕ່ ຄ.ສ. 1980 – 1988) ຫຼັງຈາກນັ້ນເປັນປະທານອົງຄະມົນຕີ ລັດຖະບຸລຸດ ແລະຜູ້ສຳເຫຼັດລາຊະການແທນພະອົງໃນພະບາດສົມເດັດພະວະຊິຣະເກົ້າເຈົ້າຢູ່ຫົວຊ່ວງໄລຍະໜຶ່ງໃນ ຄ.ສ. 2016

ບຸຄະລິກສ່ວນຕົວຂອງທ່ານ ພົນເອກ ເປມ ແມ່ນຄົນເວົ້ານ້ອຍ ໃນຂະໜະດຳລົງຕຳແໜ່ງນາຍົກລັດຖະມົນຕີຂອງປະເທດໄທ ຈະໃຫ້ສຳພາດສື່ມວນຊົນນ້ອຍມາກ ຈົນເຖີກໜັງສືພິມໃນຂະໜະນັ້ນຮຽກຂານວ່ "ເຕມີໃບ້" ແລະໄດ້ຮັບອີກຊາຍາໜຶ່ງວ່າ "ນັກຄ່າແຫ່ງລຸ່ມນ້ຳເຈົ້າພະຍາ" ຈາກເຫດການກະບົດເມສາຮາວາຍ ແລະກະບົດ 9 ກັນຍາ ຫຼັງພົ້ນຈາກຕຳແໜ່ງນາຍົກລັດຖະມົນຕີ ໃນວັນທີ 3 ສິງຫາ ຄ.ສ. 1988 ພະບາດສົມເດັດພະມະຫາພູມິພົນອະດຸນຍະເດດມະຫາລາດ ບໍຣົມມະນາດບໍພິດ ມີພະບໍລົມລາຊະໂອງການໂປດເກົ້າຯ ໃຫ້ທ່ານ ພົນເອກ ເປມ ເປັນອົງຄະມົນຕີ ໃນວັນທີ 23 ສິງຫາ ຄ.ສ. 1988 ຈາກນັ້ນໃນວັນທີ 29 ສິງຫາ ຄ.ສ. 1988 ໄດ້ຮັບໂປດເກົ້າຯ ຍົກຍ່ອງເປັນລັດຖະບຸລຸດ ແລະໃນວັນທີ 4 ສິງຫາ ຄ.ສ. 1998 ມີພະບໍລົມລາຊະໂອງການໂປດເກົ້າຯ ເປັນປະທານອົງຄະມົນຕີ

ມີນັກວິຊາການແລະສື່ວ່າທ່ານ ພົນເອກ ເປມ ມີບົດບາດໃນການເມືອງໄທ ແມ້ລັດຖະບານທະຫານຫຼັງລັດຖະປະຫານ ຄ.ສ. 2006 ປະຕິເສດຂ່າວນີ້